text: Ivan Sjisjkin
  Nei it gymnasium fan Kazan, studearre Sjisjkin earst oan de Moskouske skoalle foar skilderkeunst, byldhoukeunst en arsjitektuer. Nei fjouwer jier gie er fierder oan de Keizerlike Akademy fan de Keunsten yn Sint-Petersburch, dêr't er yn 1860 ôfstudearre, cum laude en mei in gouden medalje. Yn 1865 waard Sjisjkin beneamd ta lid fan de Akademy, en letter waard er professer fan 1873 oant 1898.
  Sjisjkin hat in skoft yn Switserlân en Dútslân wenne, betelle fan in beurs fan de Akademy. Doe't er werom yn Ruslân kaam, sleat er him oan by de Swalkers. Sjisjkin is ferneamd wurden troch de romantyske boskgesichten, somtiids mei boartsjende jonge bearen, dy't er skildere hat.
  Ferskaat[bewurkje seksje | boarne bewurkje]
  It skilderij "Moarntiid yn it dinnebosk" is yn de Sowjet-Uny fral bekend wurden nei't it ôfbyld wie op de ferpakking fan in populêre sûkelarjefersnapering.
  Moarntiid yn in dinnebosk | In roggefjild | Rein yn in ikenbosk |
  Ofbylden dy't by dit ûnderwerp hearre, binne te finen yn de kategory Wikimedia Commons. | fan